**Valtatie 26** on Haminasta Pyhällön kylän kautta Luumäen Taavettiin johtava valtatie. Tie yhdistää valtatiet 7 ja 6, ja se on tärkeä yhteys Etelä-Karjalan puunjalostusteollisuuden sekä Kotkan ja Haminan satamien välillä. Tämän vuoksi sillä liikkuu paljon raskasta liikennettä. Tien pituus on vain noin 46 kilometriä, ja se onkin valtatien 29 jälkeen Suomen toiseksi lyhin valtatie. Tie on kokonaan kaksikaistainen ja melko kapea, mutkainen ja mäkinen. Valtatie 26 on vaihtoehtoinen reitti Helsingistä Lappeenrannan suuntaan; se on vain seitsemän kilometriä pidempi kuin valtatien 6 kautta kulkeva reitti ja hyödyntää Kotkan ohittavaa moottoritietä, mikä kompensoi matka-aikaeroa.

Haminan ja Luumäen lisäksi tie kulkee lyhyen matkan myös Kouvolan kaupungin alueella.

Reitti ja tieyhteydet
---------------------

* Hamina (vt 7 E18)
* Kouvola
* Luumäki (st 384, vt 6, st 378)

Historiaa
---------

Haminan ja Taavetin välinen tie on rakennettu 1950-luvulla korvaamaan luovutetuille alueille jääneitä tieyhteyksiä. Samoihin aikoihin siitä tuli kantatie 61. Valtatieksi tie muutettiin vuoden 1996 tienumerouudistuksessa.

Valtatiehen 7 kuuluvan Haminan ohikulkutien rakentamisen yhteydessä valtatien 26 alku siirrettiin Husulaan, noin neljä kilometriä aiemmasta alkupisteestä Summasta pohjoiseen.

Joukkoliikenne
--------------

Valtatiellä 26 on useita linja-autovuoroja päivässä. Vuorotarjonta muodostuu suureksi osaksi Helsingin ja Imatran välisestä pikavuoroliikenteestä. Tämän lisäksi on tiellä kulkee lyhyemmän matkan vakiovuoroja muun muassa Kotkan ja Lappeenrannan välillä. Eräät vuorot jatkavat Imatralta Savonlinnaan ja Joensuuhun. Öisin tiellä kulkee Helsinki–Joensuu-yöpikavuoro.

Tiehankkeita
------------

Tietä on suunniteltu parannettavaksi vuoteen 2030 mennessä useassa vaiheessa muun muassa tietä leventämällä, rakentamalla ohikulkuteitä taajamien ohi, ohituskaistoja rakentamalla sekä liittymiä, kevyen liikenteen olosuhteita, pohjavesisuojausta ja meluntorjuntaa parantamalla. Koko hankkeen kustannusarvio kesäkuun 2005 kustannustasossa on 49 miljoonaa euroa.

Kesällä 2017 tie päällystettiin kokonaan uudelleen ja kesällä 2018 tielle rakennettiin kaksi kilometrin pituista ohituskaistaa.

Lähteet
-------

* *Autoilijan tiekartta 2007* 1:800 000. Helsinki: AffectoGenimap Finland Oy, 2006.  ISBN 978-951-593-047-7. Vuoden 2005 painoksen verkkoversio (julkaisija Tiehallinto)
* 020202 – Kartat  2007. Fonecta.
* Eniro Kartat ja reitit Eniro.
* Google Earth -tietokoneohjelma. 2007. Google.
* Google Maps  2007. Google.
* Grönroos, Matti: Valtatie 26 Haminta–Taavetti, 50 km *mattigronroos.fi*.

### Viitteet

1. ↑  Vt 7 (E18) Haminan ohikulkutie  14.3.2007. Tiehallinto.  Arkistoitu 17.2.2006. Viitattu 1.8.2007.
2. ↑  Valtatie 26 Hamina–Lappeenranta. Yhteysvälin kehittämisselvitys (PDF)  lokakuu 2005. Kouvola:  Tiehallinto, Kaakkois-Suomen tiepiiri.  Arkistoitu 29.9.2007. Viitattu 1.8.2007.
3. ↑  Haminantie saa ensi kesänä kaksi ohituskaistaa *Luumäen lehti*.  9.6.2017. ESV-Paikallismediat Oy.  Arkistoitu 12.6.2018. Viitattu 11.6.2018.

Liittymät Haminasta Taavettiin

|  |  |  |  |  |  |
| --- | --- | --- | --- | --- | --- |
|  | Nro | Km |   Nimi |   Tie |   Viitoitus |
|   |   **Valtatie** (1+1), Brandstakantie |
|  |  |  | Husulan eritasoliittymä |          | Helsinki, Kotka, Hamina;   alkaaPietari |
|  |   |   |  |   Brandstakantie |  |
|  |   |  |  | TöytäriTöytärintie |  |
|   |   **Valtatie** (1+1), Myllykyläntie |
|  |   |  |  | PostinmäentieKylänmäki |  |
|   |   **Valtatie** (1+1), Paijärventie |
|  |   |   |  | Onkamaantie |  |
|  |   |   |  | Ihamaanjärventie |  |
|   |   **Valtatie** (1+1), Ihamaantie |
|  |   |   |  | Kivosensillantie |  |
|   |   **Valtatie** (1+1), Pyhällöntie |
|  |   |  |  | RepolantieTurkiantie |  |
|  |   |   |  | Mäenpääntie |  |
|  |   |   |  | Turkiantie |  |
|  |   |  |  |   Hämeenkankaantie |  |
|   |   **Valtatie** (1+1), Lankilantie |
|  |   |   |  | Salo-Turkiantie |  |
|  |  |  |  Haminan ja Kouvolan kunnanraja |  |  |
|  |   |   |  | Saaramaantie |  |
|   |   **Valtatie** (1+1), Kurvilantie |
|  |   |   |  | Palvaantie |  |
|  |  |  |  Kymenlaakson ja Etelä-Karjalan maakunnanraja Kouvolan ja Luumäen kunnanraja |  |  |
|  |   |   |  |   Luotosentie |  |
|   |   **Valtatie** (1+1), Haminantie |
|  |   |   |  |   Taavetintie | Taavetti |
|  |   |  |  | TainankyläntieTainantie |  |
|  |   |  |  | Linnalantie |  |
|  |  |  | Taavetin eritasoliittymä |    Kuutostie   Kuutostie  Savitaipaleentie | Lappeenranta;   päättyyKouvolaSavitaipale |

Suunnitellut liittymät välillä Uusi-Heimala–Somerharju

|  |  |
| --- | --- |
|   |   **Somerharjun ohitustie** (1+1), suunnitteilla |
|  |   |  |  |   Haminantie | Taavetti |
|  |  |   |  | Karjalan rata |  |
|  |  |  | Somerharjun eritasoliittymä |   Venäläisenkyläntie | KouvolaLappeenranta, Taavetti  päättyy |

Välimatkataulukko

| (km) | Hamina |
| --- | --- |
| Pyhältö | 25 | Pyhältö |
| Taavetti | 50 | 25 | Taavetti |
| Lappeenranta | 80 | 55 | 30 | Lappeenranta |


Valtatiet 1–29
  |   |   |   |   |   |   |   |   |   |   |   |   |   |     
   |   |   |   |   |   |   |   |   |   |   |   |